CELEX: 32014R0757
Language: lt
Date: 2014-07-10 00:00:00
Title: 2014 m. liepos 10 d. Komisijos įgyvendinimo reglamentas (ES) Nr. 757/2014 dėl tam tikrų prekių klasifikavimo Kombinuotojoje nomenklatūroje

15.7.2014   
            
            
               LT
            
            
               Europos Sąjungos oficialusis leidinys
            
            
               L 207/1
            
         KOMISIJOS ĮGYVENDINIMO REGLAMENTAS (ES) Nr. 757/2014
   2014 m. liepos 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 10 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Plieninė dėžutė, kurios apytikriai matmenys 22,5 × 16,5 × 5,5 cm, sienelės storesnės kaip 0,5 mm, o talpa mažesnė kaip 50 l. Dėžutė yra su dangteliu, kuris pritvirtintas vyriais, o kitoje pusėje priešais vyrius – uždarymo sistema. Dėžutės uždarymo sistemos pusėje pritvirtinta rankenėlė.
                  Dėžutės dangtelyje ir dugne įspausti reljefiniai sausainių ir gyvūnėlių iš animacinių filmų atvaizdai.
                  Dėžutės vidus neišklotas ir niekam specialiai nepritaikytas.
                  Žr. nuotraukas A ir B (1)
                  
               
               
                  7326 90 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7326, 7326 90 ir 7326 90 98 atitinkančiais prekių aprašymais.
                  Atsižvelgiant į objektyvias charakteristikas, įskaitant paprastą vidų ir mažumą, gaminys nelaikytinas lagaminu, lagaminėliu (diplomatu) ar portfeliu, priskiriamais 4202 pozicijai. Gaminys nėra tam tikros specialios formos ir jo vidinė dalis nėra specialiai pritaikyta konkretiems įrankiams su reikmenimis ar be jų įdėti (taip pat žr. Suderintos sistemos paaiškinimų 4202 pozicijos paaiškinimų trečią pastraipą). Todėl gaminys nepriskirtinas 4202 pozicijai.
                  Dėl objektyvių charakteristikų ir būtent dėl to, kad nėra jokių elementų, kurie leistų gaminį identifikuoti kaip tinkamą konkrečių vartojimo prekių pardavimo pakuotę, gaminys taip pat neklasifikuotinas kaip dėžė ir nepriskirtinas 7310 pozicijai (taip pat žr. Suderintos sistemos paaiškinimų 7310 pozicijos paaiškinimų antrą pastraipą).
                  Todėl gaminys klasifikuotinas kaip kiti geležies ir plieno gaminiai, priskiriant KN kodą 7326 90 98.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Paveikslai pateikiami tik dėl informacijos.